CELEX: 62017CN0333
Language: el
Date: 2017-06-01 00:00:00
Title: Υπόθεση C-333/17: Αίτηση προδικαστικής αποφάσεως την οποία υπέβαλε το Tribunal Judicial da Comarca de Braga (Πορτογαλία) την 1η Ιουνίου 2017 — Caixa Económica Montepio Geral κατά Carlos Samuel Pimenta Marinho κ.λπ.

7.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/17
            
         Αίτηση προδικαστικής αποφάσεως την οποία υπέβαλε το Tribunal Judicial da Comarca de Braga (Πορτογαλία) την 1η Ιουνίου 2017 — Caixa Económica Montepio Geral κατά Carlos Samuel Pimenta Marinho κ.λπ.
   (Υπόθεση C-333/17)
   (2017/C 256/16)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Judicial da Comarca de Braga
   
      Διάδικοι στην υπόθεση της κύριας δίκης
   
   
      Επισπεύδουσα την εκτέλεση: Caixa Económica Montepio Geral
   
      Καθών η εκτέλεση: Carlos Samuel Pimenta Marinho, Maria de Lurdes Coelho Pimenta Marinho, Daniel Pimenta Marinho, Vera da Conceição Pimenta Marinho
   
      Προδικαστικό ερώτημα
   
   Έχει το δίκαιο της Ένωσης –κατά το μέτρο που αναγνωρίζει στους πολίτες της Ευρωπαϊκής Ένωσης το θεμελιώδες δικαίωμα προστασίας του καταναλωτή και το θεμελιώδες δικαίωμα ίσης μεταχειρίσεως μεταξύ πολιτών και επιχειρήσεων, όπως κατοχυρώνονται στο άρθρο 38 και το άρθρο 21 αντιστοίχως, του [Χάρτη Θεμελιωδών Δικαιωμάτων της Ευρωπαϊκής Ένωσης]– την έννοια ότι αντίκειται σε αυτό εθνική κανονιστική ρύθμιση [μοναδικό άρθρο του Decreto-Lei n.o 32765. de 29 de abril de 1943 (νομοθετικό διάταγμα αριθ. 32765, της 29ης Απριλίου 1943) με την οποία θεσπίζεται εξαίρεση στο γενικό καθεστώς που προβλέπεται στο άρθρο 1143 του Código Civil (πορτογαλικού αστικού κώδικα), κατά το μέτρο που επιφυλάσσει διαφορετική μεταχείριση για τον τραπεζικό κλάδο σε σχέση με τους υπόλοιπους πολίτες και επιχειρήσεις, όσον αφορά τον τύπο που πρέπει να περιβάλλεται η σύμβαση δανείου, για τον λόγο ότι θεσπίζει λιγότερο αυστηρές απαιτήσεις ως προς τον τύπο για τις συμβάσεις δανείου που συνάπτουν τα τραπεζικά ιδρύματα;